LV Eiropas Savienības Oficiālais Vēstnesis C 230/12

Komisijas ziņojums par pārtikas apstarošanu 2003. gadā

(2006/C 230/07)

KOPSAVILKUMS

Saskaņā ar 7. panta 3. punktu Eiropas Parlamenta un Padomes 1999. gada 22. februāra Direktīvā 1999/2/EK par dalībvalstu tiesību aktu tuvināšanu attiecībā uz pārtiku un pārtikas sastāvdaļām, kas apstrādātas ar jonizējošo radiāciju, dalībvalstis katru gadu Komisijai nosūta

— to pārbaužu rezultātus, kas veiktas jonizējošās radiācijas iekārtās, jo īpaši attiecībā uz apstrādāto produktu kategorijām un daudzumu, un apstrādes devām un

— to pārbaužu rezultātus, kas veiktas produkta tirdzniecības stadijā, kā arī metodes, kuras izmantotas, lai noteiktu apstarotu pārtiku.

Apstarošanas iekārtas 2003. gadā bija apstiprinātas astoņās dalībvalstīs. Visas dalībvalstis, izņemot divas, sniedza prasīto informāciju par apstrādātās pārtikas kategorijām, daudzumu un apstrādes devām.

Tirgū laistajai pārtikai 2003. gadā pārbaudes veica vienpadsmit dalībvalstis, bet četras dalībvalstis attiecīgajā laikposmā analītiskas pārbaudes neveica. Kopā 2003. gadā ir pārbaudīti aptuveni 5 600 pārtikas paraugi. Tika konstatēts, ka aptuveni 2,1 % tirgū esošo produktu (bez uztura bagātinātājiem) bija apstarots un nebija marķēts. Šie produkti ir garšaugi un garšvielas vai pārtikas maisījumi, kas satur garšaugus un garšvielas, varžu kājas, ūdensdzīvnieku produkti, sēnes, svaigi augļi, tēja, kafija, mērces un līdzīgi produkti. 2003. gadā īpaša uzmanība tika pievērsta uztura bagātinātājiem. Tika atklāts, ka šī produktu kategorija ir īpaši jāuzrauga, jo konstatēja, ka 16 % pārbaudīto produktu ir apstaroti.

Pamatojoties uz pieejamo informāciju, Komisija secina, ka situācija kopumā nav daudz mainījusies salīdzinājumā ar 2002. gadu, lai arī ir pieaudzis to dalībvalstu skaits, kurās veic pārbaudes.

1. TIESISKAIS PAMATOJUMS UN PRIEKŠVĒSTURE

Saskaņā ar 7. panta 3. punktu Eiropas Parlamenta un Padomes 1999. gada 22. februāra Direktīvā 1999/2/EK par dalībvalstu tiesību aktu tuvināšanu attiecībā uz pārtiku un pārtikas sastāvdaļām, kas apstrādātas ar jonizējošo radiāciju (1) dalībvalstis katru gadu Komisijai nosūta

to pārbaužu rezultātus, kas veiktas jonizējošās radiācijas iekārtās, jo īpaši attiecībā uz apstrādāto produktu kategorijām un daudzumu, un apstrādes devām

un

to pārbaužu rezultātus, kas veikti produkta tirdzniecības stadijā, kā arī metodes, kuras izmantotas, lai noteiktu apstarotu pārtiku.

Komisijai rezultāti jāpublicē ikgadējos ziņojumos Eiropas Savienības Oficiālajā Vēstnesī.

Šis ziņojums attiecas uz laikposmu no 2003. gada 1. janvāra līdz 2003. gada 31. decembrim.

Informācija par pārtikas apstarošanas vispārējiem aspektiem ir pieejama Eiropas Komisijas Veselības un patērētāju aizsardzības ģenerāldirektorāta tīmekļa vietnē (2).

1.1. Apstarošanas iekārtas

Saskaņā ar Direktīvas 1999/2/EK 3. panta 2. punktu pārtiku atļauts apstarot tikai ar apstiprinātām apstarošanas iekārtām. Šādām iekārtām ES apstiprinājumu piešķir tikai dalībvalstu kompetentās iestādes. Dalībvalstīm jāinformē par to apstiprinātajām apstarošanas iekārtām ( 7. panta 1. punkts).

Komisija ir publicējusi dalībvalstu atļauto iekārtu sarakstu (3).

1.2. Apstarotā pārtika

Žāvētu aromātisku garšaugu, garšvielu un dārzeņu piedevu apstarošana ES ir atļauta (Eiropas Parlamenta un Padomes 1999. gada 22. februāra Direktīva 1999/3/EK par Kopienas pārtikas produktu un sastāvdaļu, ko apstrādā ar jonizējošo starojumu, saraksta izveidi (4)). Turklāt piecas dalībvalstis ir paziņojušas, ka tās saglabā valsts līmeņa atļaujas attiecībā uz noteiktiem pārtikas produktiem saskaņā ar Direktīvas 1999/2/EK 4. panta 4. punktu. Komisija ir publicējusi valsts līmeņa atļauju sarakstu (5).

Saskaņā ar Direktīvas 1999/2/EK 6. pantu jebkādai apstarotai pārtikai vai jebkādai apstarotai pārtikas maisījuma sastāvdaļai jābūt marķētai ar tekstu “apstarots” vai “apstrādāts ar jonizējošo starojumu”.

Lai ieviestu pareizu marķēšanu un noteiktu neatļautus produktus, Eiropas Standartizācijas komiteja (CEN) pēc Eiropas Komisijas uzdevuma ir standartizējusi vairākas analītiskās metodes.

2. APSTAROŠANAS IEKĀRTĀM VEIKTO PĀRBAUŽU REZULTĀTI

Dalībvalstis iesniedza šādu informāciju.

2.1. Beļģija

Kompetentās iestādes veiktā pārbaudē 2003. gadā tika konstatēts, ka IBA Mediris S.A. apstarošanas iekārta atbilst Direktīvas 1999/2/EK prasībām.

Zemāk esošajā tabulā dotas uzņēmumā IBA Mediris 2003. gadā apstaroto pārtikas produktu kategorijas un daudzumi.

Pārtikas produkti Daudzums (t) Krevetes 624,5 Varžu kājas 2 501,5 Garšaugi, garšvielas un dārzeņu piedevas 468,5 Saldēti dārzeņi 144,1 Siers 58 Olas 419 Mājputnu gaļa/medījumi 915,5 Gaļa 159,4 Zivis 289,5 Žāvēti augļi 13,6 “Pâtes de fruits” (augļu vai riekstu pastas) 73,4 Ciete 56,3 Proteīni 37,1 Gatavi ēdieni 167,5 Kopā 5 928

2.2. Vācija

Pārskata periodā Vācijā bija četras apstiprinātas apstarošanas iekārtas:

a) Gamma Service Produktbestrahlung GmbH, Radeberg

Iekārta tika pārbaudīta 2002. gadā.

Zemāk esošajā tabulā dotas Gamma Service Produktbestrahlung GmbH 2003. gadā apstaroto pārtikas produktu kategorijas un daudzumi un vidējās absorbētās devas.

Pārtikas produkti Daudzums (t) Vidējā absorbētā deva (kGy) Eļļas augu sēklas 1,5 <10 Kaltēti dārzeņi 67 <10 Garšvielas, ieskaitot garšvielu maisījumus 12,8 <10 Garšvielas, ieskaitot garšvielu maisījumus un garšvielu izstrādājumus 195,6 <10 Garšaugi 3,5 <10 Garšaugi 29 <10 Tējai līdzīgi produkti 106 <10 Citi (hitozāns, jūraszāļu pulveris, pūšļaļģe, bārbele) 1,5 4,5-12,1 Kopā ES 16,3 Kopā trešas valstis 400,6 Kopā 416,9

b) Beta-Gamma Service GmbH&Co. KG, Wiehl

Iekārta tikusi apstiprināta 2003. gada 15. augustā. Papildu pārbaudes 2003. gadā netika veiktas. Nākamā pārbaude bija jāveic 2004. gada 13. kalendārajā nedēļā.

Zemāk esošajā tabulā dotas Gamma Service GmbH&Co. KG 2003. gadā apstaroto pārtikas produktu kategorijas un daudzumi un vidējās absorbētās devas.

Pārtikas produkti Daudzums [t] Vidējā absorbētā deva [kGy] Dārzeņi Mārrutku pulveris 2,5 8,6 Selerija, mārrutku pulveris 1,77 6,2 Svaigas sēnes Savvaļas sēnes 1,89 6,4 Savvaļas sēnes 0,936 6,2 Savvaļas sēnes 2,736 6,3 Boletus luteus 1,005 10,0 Sēņu produkti Boletus luteus granulās 1,2 6,6 Svaigi dārzeņi Zaļie pipari 8,283 10,8 Dārzeņu maisījumi 1,0 10,8 Selerija 0,3 6,1 Garšvielas Garšvielu maisījumi 2,55 10,0 Kopā 24,17

c) Isotron Deutschland GmbH, Allershausen

Iekārta tika pārbaudīta 2002. gadā

Zemāk esošajā tabulā dotas Isotron Deutschland GmbH 2003. gadā apstaroto pārtikas produktu kategorijas un daudzumi un vidējās absorbētās devas.

Pārtikas produkti Daudzums [t] Vidējā starojuma deva [kGy] Piena produkti 0,135 6 Tēja, tējai līdzīgi produkti 266,49 ≤ 10 Garšvielas, ieskaitot garšvielu maisījumus un garšvielu izstrādājumus 109,41 ≤ 10 3,49 ≤ 10 Garšaugi 49,68 ≤ 10 Kopā ES 3,49 Kopā trešas valstis 425,72 Kopā 429,21

d) Gamma-Service GmbH&Co KG, Bruchsal

Šajā iekārtā 2003. gadā pārtikas produkti netika apstrādāti.

2.3. Dānija

LR Plast iekārtā apstarošanas darbības ir pārtrauktas 2003. gada 31. oktobrī un tādēļ tā ir izslēgta no saraksta attiecībā uz apstiprinātām iekārtām pārtikas produktu un to sastāvdaļu apstrādāšanai ar jonizējošo starojumu.

2003. gadā pārbaudes netika veiktas.

2.4. Spānija

Iekārta IONMED S.A. tika apstiprināta pārtikas produktu apstarošanai 2002. gadā.

Pārbaudes vēl nav veiktas, iestādes ir paredzējušas pašpārbaudes sistēmas pārraudzību.

Zemāk esošajā tabulā dotas iekārtā 2003. gadā apstaroto pārtikas produktu kategorijas un daudzumi un vidējās absorbētās devas.

Pārtikas produkti Daudzums (t) Vispārējā vidējā starojuma deva (kGy) Garšaugi, garšvielas un dārzeņu piedevas 393,8 3-8

2.5. Francija

Visas atļautās iekārtas ir pārbaudītas 2003. gadā.

Zemāk esošajā tabulā dotas Francijā 2003. gadā apstaroto pārtikas produktu kategorijas un daudzumi un vidējās absorbētās devas.

Pārtikas produkti Daudzums (t) Kopējā vidējā absorbētā starojuma deva (kGy) Garšvielas, dārzeņu piedevas un dehidrēti dārzeņi 894 10 Saldēti aromātiskie garšaugi 4 10 Saldēti augļi un dārzeņi 21 1 Graudaugu pārslas piena produktiem 2 10 Gumiarābiks 141 3 Kazeīns, kazeināti 15 6 Mehāniski atkaulota gaļa, vistu gaļa un subprodukti 2 290 5 Saldētas varžu kājas 1 006 5 Kopā 4 383

2.6. Itālija

Itālijā ir viena iekārta, kurā atļauta pārtikas produktu apstarošana.

Dalībvalsts nav nosūtījusi informāciju par iekārtā veikto pārbaužu rezultātiem.

2.7. Nīderlande

Nīderlandē 2003. gadā ir veiktas šādas pārbaudes.

a) Isotron iekārta Ede:

— HACCP sistēmas pārbaude 4. februārī,

— vispārēja pārbaude 14. maijā.

b) Isotron iekārta Etten Leur:

— HACCP sistēmas pārbaude 17. jūnijā.

Zemāk esošajā tabulā dotas abās Ede un Etten-Leur esošajās apstrādes iekārtās apstaroto pārtikas produktu kategorijas un daudzumi.

Pārtikas produkti Daudzums (t) Garšvielas/garšaugi 1 756,8 Dehidrēti dārzeņi 2 191,2 Mājputnu gaļa (saldēta) 95,2 Krevetes (saldētas) 196,8 Varžu daļas 184 Olbaltums (atdzesēts) 359,2 Pārtika (6) 781,6 Pārtikas paraugi 24,8 KOPĀ 5 589,6

2.8. Apvienotā Karaliste

Apvienotajā Karalistē ir tikai viena pārtikas apstarošanas iekārta, kurai ir atļauts apstarot zināmus garšaugus un garšvielas — tā atrodas Swindon. Pārtikas produkti 2003. gadā nav apstaroti.

Iekārtu 2003. gadā nepārbaudīja.

2.9. Kopsavilkums par ES

Paziņotais apstaroto pārtikas produktu daudzums attiecīgajā laikposmā ES bija 17 164 tonnas. Daļa šī daudzuma ir apstarota eksportēšanai.

3. TO PĀRBAUŽU REZULTĀTI, KAS VEIKTAS PRODUKTU TIRDZNIECĪBAS STADIJĀ, UN METODES, KURAS IZMANTOTAS APSTAROTAS PĀRTIKAS NOTEIKŠANAI

Dalībvalstis iesniedza šādu informāciju.

3.1. Austrija

Apstrādi ar jonizējošo starojumu pārbaudīja 100 paraugiem. Apstarošanu varēja pierādīt diviem aromatizētās zāļu tējas paraugiem, kurus noņēma saistībā ar pārbaudi pēc paziņojuma, izmantojot Ātrās reaģēšanas sistēmu pārtikai un barības vielām. Turpmāk doti pārbaudītie produkti un paraugu skaits.

Analizētie pārtikas produkti Analizēto paraugu skaits Izmantotā CEN metode Rezultāts: nav apstarots Rezultāts: apstarots, nav pareizi marķēts (izcelsme) Garšvielas un garšaugi 45 0 EN 1788 Zāļu tēja (aromatizēta) 13 2 (nezināmas izcelsmes) EN 1788 Vistas gaļa 13 0 EN 1786 Tītara gaļa 2 0 EN 1786 Pīles gaļa 12 0 EN 1786 Zoss gaļa 7 0 EN 1786 KOPĀ 92 2 Kopā % analizēto paraugu 97,8 2,2

3.2. Beļģija

2003. gadā analizēja 12 varžu kāju paraugus un konstatēja, ka deviņi no tiem ir apstaroti un nav marķēti. Analizēja arī 25 siera paraugus un konstatēja, ka pieci no tiem ir apstaroti un nav marķēti.

Analizētie pārtikas produkti Analizēto paraugu skaits Izmantotā CEN metode Rezultāts: nav apstarots Rezultāts: apstarots, nav pareizi marķēts (izcelsme) Varžu kājas 12 9 EN 1785 Siers 25 5 EN 1785 Kopā 37 14 Kopā % analizēto paraugu 62,8 37,8

3.3. Vācija

Pārbaudīja 3 634 pārtikas paraugus un konstatēja, ka 69 no tiem ir apstaroti, bet nav marķēti. Konstatēja, ka apstarots ir procentuāli liels daudzums tējas, tējai līdzīgu produktu un uztura bagātinātāju.

Analizētie pārtikas produkti Analizēto paraugu skaits Izmantotā CEN metode Rezultāts: nav apstarots Rezultāts: apstarots, nav pareizi marķēts (izcelsme) (7) Piens/piena produkti 2 EN 1788 Garšaugu siers un siers 124 1 (Francija) EN 1788, mod. EN 1784 EN 1787 EN 1788 Garšaugu sviests 22 EN 1787 EN 1788 Olas un olu produkti 4 EN 1784 mod. Gaļa (ieskaitot saldētu gaļu, taču neieskaitot mājputnu gaļu un medījumus) 5 EN 1784 mod. EN 1786 Gaļas produkti (neieskaitot desas) 65 EN 1784 mod. EN 1786 EN 1788 Desas 102 EN 1784 mod. EN 1786 EN 1788 Mājputni 233 EN 1784 mod. EN 1786 EN 1788 Medījumi 6 EN 1786 Zivis un zivsaimniecības produkti 144 Kopā 8, no kuriem: 3 žāvēti kalmāri (Nīderlande; Indijas okeāns) 1 žāvētas sardīnes (Nīderlande; Indijas okeāns) 4 (Taizeme, importēti caur Nīderlandi) EN 1784 mod. EN 1786 EN 1788 Vēžveidīgie, mīkstmieši, gliemenes un citi jūras dzīvnieki, ieskaitot to produktus 248 3 (Indonēzija) EN 1784 mod. EN 1786 EN 1788 EN13751 L 12.01-1 Pākšaugi 12 EN 1786 EN 1787 EN 1788 EN 13751 (skrīnings) Zupas, mērces 62 2 EN 1787 EN 1788 Graudaugi un graudaugu produkti 71 EN 1786 EN 1788 Eļļas augu sēklas 10 EN 1787 EN 1788 EN 13751 Rieksti 214 EN 1784 mod. EN 1786 EN 1788 EN 1787 EN 13751 Kartupeļi, augu ar augstu cietes saturu daļas 115 EN 1788 EN 13751 L 53.00-2 Svaigi dārzeņi, salāti 36 EN 1787 EN 1788 EN 13751 Kaltēti dārzeņi, dārzeņu produkti 67 EN 1787 EN 1788 EN 13751 (skrīnings) Sēnes, svaigas 49 EN 1788 Sēnes, kaltētas vai sēņu produkti 163 2 (Vācija) EN 1787 EN 1788 EN 13751 (skrīnings) Svaigi augļi 148 EN 1784 mod. EN 1786 EN 1787 EN 1788 EN 13751 Kaltēti augļi vai augļu produkti 83 EN 1786 EN 1787 EN 1788 EN 13708 EN 13751 (skrīnings) L 30.00-3 Kakao pulveris 10 EN 1788 Kafija, neapstrādāta 19 EN 1788 Tējas, tējai līdzīgi produkti 209 Kopā 18, no kuriem: 16 (Nīderlande) EN 1786 EN 1787 EN 13751 (skrīnings) Lietošanai gatavi ēdieni 37 3 (1 Taivāna, 1 Taizeme, 1 Vjetnama) EN 1784 EN 1787 EN 1788 EN 13751 (skrīnings) Garšvielas, ieskaitot garšvielu izstrādājumus un sāls iemarinēšanai 901 Kopā 23, no kuriem: 1 pipari (Madagaskara) 2 garšvielu/paprikas maisījums (Izraēla) 2 (Vācija) Pārējais: nezināmas izcelsmes EN 1784 EN 1786 EN 1787 EN 1788 EN 13751 (skrīnings) L 12.01-1 L 53.00-3 Garšaugi 357 1 EN 1784 EN 1786 EN 1787 EN 1788 EN 13751 (skrīnings) Āzijas nūdeļu uzkodas, viesību uzkodas, pica, ātri pagatavotas uzkodas 5 EN 1787 EN 1788 Uztura bagātinātāji 78 8 EN 1786 EN 1788 EN 13751 (skrīnings) Citi 33 EN 1784 EN 1786 EN 1787 EN 1788 Kopā 3 634 69 Kopā % analizēto paraugu 98,1 1,9

3.4. Dānija

Dānijas Veterinārā un pārtikas administrācija (DFVA) 2003. gadā pārbaudīja dabīgos uztura bagātinātājus un uztura bagātinātāju dabīgās izejvielas. Kopā Dānijā no ražotājiem un importētājiem paņēma 106 paraugus. Analīzes rezultāti liecināja, ka 11 no tiem bija apstaroti vai tiem bija apstarotas sastāvdaļas. Vēl četriem bija pazīmes, ka ir apstarota kāda nenozīmīga to sastāvdaļa. Nevienam no pārbaudītajiem produktiem nebija marķējuma par to, ka tie būtu apstaroti.

Turklāt Dānijas uzņēmumiem pašiem ir pienākums veikt pārbaudes, lai nodrošinātu atbilstību noteikumiem. To pašuzraudzības darbības pārbauda DVFA ar dokumentācijas pārbaudēm.

2003. gadā, tāpat kā iepriekšējos gados, Dānijā tirgotajiem pārtikas produktiem tika veikti arī regulāri mikrobioloģiskie testi. Tomēr rezultāti nedeva nekādu iemeslu aizdomām par apstarošanu, un šī iemesla dēļ paraugi analīzei netika ievākti.

Analizētie pārtikas produkti Analizēto paraugu skaits Izmantotās CEN metodes Rezultāts: nav apstarots Rezultāts: liela iespēja, ka produkta sastāvā esoša neliela sastāvdaļa ir apstarota Rezultāts: apstarots, nav pareizi marķēts Uztura bagātinātāji, kas satur medikamentus, un to ražošanā izmantotās izejvielas 91 4 11 EN 13783 (skrīnings) un EN 1788 (pārbaude) Kopā 91 4 11 Kopā % analizēto paraugu 85,8 3,8 10,4

3.5. Spānija

Analītiskās pārbaudes 2003. gadā netika veiktas.

3.6. Somija

Ir divas pārtikas iestādes, kas veic pārtikas produktu apstarošanas pārbaudi:

— Valsts Pārtikas aģentūra Somijā 2003. gadā iekļāva savā oficiālo pārbaužu programmā pārtikas produktu apstarošanas pārbaudes produktu tirdzniecības stadijā. Pārbaudes īpaša uzmanība tika pievērsta jūras veltēm. Kopumā analizēja 30 paraugus no jūras veltēm. Neviena parauga sastāvā nekonstatēja apstarotu materiālu;

— muitas iestāžu veiktajās pārbaudēs uzmanība tika pievērsta kaltētām garšvielām un garšaugiem. Kopumā analizēja 141 kaltētu garšvielu un garšaugu paraugus. Trīs garšvielu paraugu sastāvā konstatēja apstarotu materiālu. Neviens no šiem trim paraugiem nebija atbilstoši marķēts.

Analizētie pārtikas produkti Analizēto paraugu skaits Izmantotā CEN metode Rezultāts: nav apstaroti Rezultāts: apstarots, nav pareizi marķēts Krevetes 9 0 EN13751 skrīningam, apstiprinājums ar EN1788 Citi vēži 6 0 Gliemenes 8 0 Moluski un krevešu maisījumi 2 0 Gliemeži 4 0 Varžu kājas 1 0 Kaltētas garšvielas un garšaugi 141 3 Kopā 171 3 Kopā % analizēto paraugu 98,3 1,7

3.7. Francija

Lai pārbaudītu atbilstību ar jonizējošo starojumu apstrādātu pārtikas produktu marķēšanas prasībām, vienību kontrolē ietilpa sistemātiski pieprasījumi veikt pārbaudes tiem klientiem, kas izmantoja apstrādātus pārtikas produktus.

Konditoram, kas izmantoja jonizētus riekstus, un diviem uzņēmumiem, kas izmantoja mehāniski atkaulotu gaļu, nenorādot to ar marķējumu, tika nosūtīts oficiāls paziņojums par to, ka jāmaina marķējums.

Pārtikas produktu paraugu ņemšana produktu tirdzniecības stadijā 2003. gadā, lai noteiktu apstrādi ar jonizējošo radiāciju, netika veikta.

3.8. Grieķija

Uz robežas noņēma un pārbaudīja 17 paraugus. Apstarošanu konstatēja vienam kakao paraugam.

Analizētais pārtikas produkts Analizēto paraugu skaits Izmantotā CEN metode Rezultāts: nav apstarots Rezultāts: apstarots, nav pareizi marķēts Tēja — ārstniecības salvija 1 0 EN13751 Garšaugs — laims 1 0 Tēja 2 0 Pipari 1 0 Kumelīte 1 0 Parastais baziliks 1 0 Piparmētra 1 0 Kaltēti sīpoli 1 0 Garšaugs — pīlādzis 1 0 Lavanda 1 0 Rozmarīns 1 0 Kakao 1 1 Garšaugs — mežrozīte 1 0 Garšaugs — ložņu vārpata 1 0 Anīsa augļi 1 0 Kopā 16 1 Kopā % analizēto paraugu 94,1 5,9

3.9. Itālija

Analītiskās pārbaudes 2003. gadā nav veiktas.

3.10. Īrija

Pārbaudes par atbilstību Direktīvai 1999/2/EK veic Veselības pārvaldes Vides veselības dienesti un Valsts analītiskās laboratorijas saskaņā ar līgumu par pakalpojumu sniegšanu Īrijas Pārtikas nekaitīguma iestādei. Kopumā 2003. gadā tika izanalizēti 357 paraugi: kaltētas garšvielas un garšaugi, uztura bagātinātāji, svaigas zemenes un citi produkti. Tika konstatēts, ka 12 paraugu (9 uztura bagātinātāju un 3 garšvielu) sastāvā ir pilnībā vai daļēji apstarots materiāls. Nevienam no šiem 12 paraugiem, kuriem konstatēja pozitīvus rezultātus, nebija marķējuma par apstarošanu.

Analizētie pārtikas produkti Analizēto paraugu skaits Izmantotā CEN metode Rezultāts: nav apstarots Rezultāts: apstarots, nav pareizi marķēts Kaltētas garšvielas un garšaugi 228 3 (piecu garšvielu maisījums, 2 citas) EN13751 skrīningam, apstiprinājumsEN1788 Uztura bagātinātāji 77 9 (3 žeņšeņs, 3 alveja, ingvera sakne, ķiploki, agnus castus) Svaigas zemenes 18 0 Kafija, tēja 9 0 Citi 13 0 Kopā 345 12 Kopā % analizēto paraugu 96,6 3,4

3.11. Luksemburga

Analītiskās pārbaudes 2003. gadā nav veiktas.

3.12. Nīderlande

Paraugi tika ņemti no mazumtirdzniecības veikaliem attiecīgajā tirgū. Visas analīzes veica Veselības aizsardzības inspekcijas laboratorijā Zutphen. Saskaņā ar plānotu programmu 2003. gadā noņēma 700 paraugus un analizēja tos atbilstoši tabulā minētajām metodēm. Apstarojumu kostatēja 37 no šiem 700 paraugiem. Nevienam no apstarotajiem paraugiem nebija atbilstoša marķējuma. Tā rezultātā ražotāji saņēma oficiālu ziņojumu par pārkāpumiem. Visu dažādo produktu analīžu rezultāti un izmantotās metodes ir ietvertas tabulā.

Analizētie pārtikas produkti Analizēto paraugu skaits Izmantotā CEN metode Rezultāts: nav apstarots Rezultāts: apstarots, nav pareizi marķēts Zemenes 33 0 EN 1788 Sēnes 62 3 EN 13751 EN 1788 Uztura bagātinātāji 162 25 EN 13751, EN 1788 Garšaugi un garšvielas (fasētas) 461 4 EN 13751 EN 1788 Zivis (žāvētas) 5 5 EN 1788 Kopā 723 37 Kopā % analizēto paraugu 95,1 4,9

3.13. Portugāle

2003. gadā noņēma astoņus garšaugu, garšvielu un piedevu paraugus un tos analizēja, izmantojot metodi EN1787. Nevienam no tiem nekonstatēja apstarojumu.

Analizētie pārtikas produkti Analizēto paraugu skaits Izmantotā CEN metode Rezultāts: nav apstarots Rezultāts: apstarots, nav pareizi marķēts Garšaugi, garšvielas un piedevas 8 0 EN 1787 Kopā 8 0 Kopā % analizēto paraugu 100 0

3.14. Zviedrija

Lai saglabātu zināšanu līmeni par analīzes metodi, Zviedrijas Valsts Pārtikas pārvalde veica pārbaudi apstarotu pārtikas produktu noteikšanai. 2003. gadā noņēma septiņus paraugus. Piecus gaļas paraugus noņēma gaļas veikalos, galvenokārt no putnu gaļas, kā arī divus siera paraugus. Apstarotas pārtikas analīzei izmantotā metode bija Eiropas standarta metode EN 1784.

Analizētie septiņi paraugi nebija apstaroti.

3.15. Apvienotā Karaliste

Pārtikas standartu aģentūra ir apzinājusi 415 produktus, kuru paraugus 2003. gadā ir noņēmušas vietējās kontroles iestādes un kuri tikuši analizēti, izmantojot standartizētas apstarotu pārtikas produktu noteikšanas metodes. No šiem 415 paraugiem 44 paraugos konstatēja apstarojumu. Jāpiebilst, ka 25 paraugi ir minēti kā “nepārliecinoši”, jo tiem konstatēti starprezultāti, izmantojot CEN metodi EN13751:2002, un tas ir nepārliecinoši, jo netika veikta turpmāka analīze.

Apvienotās Karalistes tirgū konstatēja apstarotus uztura bagātinātājus. Trīspadsmit no divdesmit deviņu apstaroto uztura bagātinātāju sastāvā bija apstarota sastāvdaļa. Trim no šiem trīspadsmit paraugiem apstarotās sastāvdaļas daudzums bija nenozīmīgs, un tā aptuvenais saturs bija mazāks nekā daži procenti visa produkta.

Analizētie pārtikas produkti Analizēto paraugu skaits Izmantotā CEN metode Rezultāts: nav apstarots Rezultāts: nepārliecinošs Rezultāts: apstarots, Kaltēti garšaugi un garšvielas un dārzeņu piedevas 240 21 11 EN 13751:2002 EN 1788:2001 Vistas zupas maisījums 1 0 0 EN 13751:2002 Zemenes 10 0 0 EN 13751:2002 Ēdamas sēnes 3 0 0 EN 13751:2002 Varžu kājas 1 0 0 EN 1786:1996 Zāļu tējas 6 3 0 EN 13751:2002 Jūras veltes, t.i., mīkstmieši, garneles, krevetes un zivis 51 0 4 EN 13751:2002 EN 1788:2001 Uztura bagātinātāji 34 1 29 (8) EN 13751:2002 EN 1788:2001 Kopā 346 25 44 Kopā % analizēto paraugu 83,4 6 10,6

3.16. Kopsavilkums par ES

Zemāk dotajā tabulā ir apkopoti visā ES analizētie paraugi un iegūtie rezultāti:

Dalībvalsts Analizēto paraugu skaits Rezultāts: nav apstarots Rezultāts: apstarots, nav pareizi marķēts Austrija 92 2 Beļģija 37 14 Vācija 3 634 69 Dānija 91 11 Spānija — — Somija 171 3 Francija — — Grieķija 16 1 Itālija — — Īrija 345 12 Luksemburga — — Nīderlande 723 37 Portugāle 8 0 Zviedrija 7 0 Apvienotā Karaliste 346 44 Kopā 5 470 193 Kopā % analizēto paraugu 96,5 3,5

4. SECINĀJUMI

4.1. Apstarošanas iekārtās veikto pārbaužu rezultāti

Direktīva 1999/2/EK liek dalībvalstīm informēt Komisiju par apstarošanas iekārtu pārbaužu rezultātiem, apstaroto pārtikas produktu kategorijām un daudzumiem, un par piemērotajām vidējām devām.

2003. gadā apstarošanas iekārtas bija apstiprinātas astoņās dalībvalstīs. Visas dalībvalstis, izņemot Itāliju un Dāniju, kur 2003. gadā iekārtās apstarošanas darbība tika pārtraukta, sniedza prasīto informāciju attiecībā uz apstrādātajām pārtikas kategorijām, daudzumiem un devām.

Paziņotais ES apstaroto pārtikas produktu daudzums 2003. gadā ir 17 164 tonnas.

4.2. To pārbaužu rezultāti, kas veiktas produktu tirdzniecības stadijā

Analītiskās pārbaudes 2003. gadā veica un pieprasītos datus iesniedza 11 dalībvalstis. Četras dalībvalstis neveica analītiskās pārbaudes šā ziņojuma aptvertajā laikposmā. Spānijai, Itālijai un Luksemburgai nav iespēju veikt analīzes, bet Francija izlēma 2003. gadā analītiskās pārbaudes neveikt.

Situācija 2003. gadā ir līdzīga 2002. gada situācijai. Dažiem tirgū esošiem produktiem konstatēja apstarojumu un tie nebija marķēti (3,5 %). Attiecībā uz uztura bagātinātājiem dažas dalībvalstis (Vācija, Dānija, Īrija, Nīderlande un Apvienotā Karaliste) izlēma pārbaudīt sevišķi šo nozari augstās apstaroto un nemarķēto produktu procentuālās attiecības dēļ, kādu šiem produktiem konstatēja 2002. gadā (29,5 %). Tā 2003. gadā tika pārbaudīti 524 paraugi, un tika konstatēts, ka 82 ir apstaroti (16 %).

Kopumā ir pārbaudīti aptuveni 5 000 pārtikas paraugi, no kuriem aptuveni 2,1 % (neskaitot apstarotos uztura bagātinātājus Apvienotajā Karalistē, Dānijā, Īrijā, Vācijā un Nīderlandē) bija apstaroti un nebija marķēti. Salīdzinājumā ar 2002. gadu tas ir par 0,7 % vairāk. To var skaidrot ar precīzāku paraugu ņemšanu un faktu, ka analītiskās pārbaudes tagad veic vairāk dalībvalstu.

4.3. Termiņš pārbaužu rezultātu iesniegšanai 2004. gada ziņojumam

Termiņš 2004. gadā veikto pārbaužu rezultātu iesniegšanai Komisijai saskaņā ar Direktīvas 1999/2/EK 7. panta 3. punktu ir 2005. gada 30. aprīlis.

(1) OV L 66, 13.3.1999., 16. lpp.

(2) http://europa.eu.int/comm/food/food/biosafety/irradiation/index_en.htm

(3) OV C 187, 7.8.2003., 13. lpp.

(4) OV L 66, 13.3.1999., 6. lpp.

(5) OV C 56, 11.3.2003., 5. lpp.

(6) Eksportam uz trešām valstīm paredzēti produkti.

(7) Pārbaudi neveic pārtikas produktiem, kuriem ir marķējums par apstarošanu.

(8) No 29 apstarotajiem uztura bagātinātājiem 13 saturēja kādu apstarotu sastāvdaļu.